Ruhnu vallavalitsus kuulutas välja nimekonkursi 2012. aasta kevadel spetsiaalselt saarega ühenduse pidamiseks valmivale laevale nime leidmiseks.    "Laekunud nimepakkumised paneme üles Ruhnu valla kodulehelküljele ning kõik, kes üle maailma internetile ligi pääsevad, saavad anda oma lemmikule hääle," lausus Ruhnu vallavanem Aare Sünter. Uuele laevale nimesid saab pakkuda kuni 10. juuli õhtuni. Alates 11. juulist kuni 31. juulini on võimalus Ruhnu valla kodulehel anda hindeid eelnevalt välja pakutud nimedele.  Laeva nimekonkursi võitja kuulutatakse välja 5. augustiks ning kui laeva nimele on lisatud saatja andmed ning nimi osutub valituks, kutsutakse autor laeva nimepaneku tseremooniale.    Ruhnu liinile valmiv laev on katamaraan tüüpi, 24 m pikk ja 8 m lai. Alus mahutab 60 reisijat ning 2 sõiduautot või ühe kaubiku.